18. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 46488/Ε.589 της 26 Μαΐου/17  Ιουν. 1967 (ΦΕΚ Β' 401) Περί καθορισμού καταβλητέας εισφοράς εις το Ταμείον Συντάξεως Προσωπικού Εφημερίδων Αθηνών και Θεσσαλονίκης δι’ εξαγοράν αναγνωρισμένης προϋπηρεσίας Ελλήνων υπηκόων και ομογενών εξ Αιγύπτου, Τουρκίας, Β. Ηπείρου και Ρουμανίας, χρόνου και τρόπου εξοφλήσεως οφειλής κλπ. Έχοντες υπ’ όψιν: 1.Τας διατάξεις της παρ. 5 του άρθρ. 2 του Ν.Δ. 4577/1966 "περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων. 2.Τας διατάξεις των Ν.Δ. 4377/64, 4378/64 και 4581/1966. 3.Γνώμην του Διοικητικού Συμβουλίου του Ταμείου Συντάξεων Προσωπικού Εφημερίδων Αθηνών και Θεσσαλονίκης υποβληθείσαν ημίν δια της υπ’ αριθ. 998/12.5.67 αναφοράς του Ταμείου, αποφασίζομεν: 1.Η καταβλητέα προς το Ταμείον Συντάξεων Προσωπικού Εφημερίδων Αθηνών και Θεσσαλονίκης εισφορά δια την εξαγοράν της εν θέματι αναγνωρισμένης προϋπηρεσίας κατ’ εφαρμογήν των διατάξεων των Ν.Δ. 4377/64 "περί ειδικών μέτρων προστασίας των εξ Αιγύπτου Ελλήνων υπηκόων και ομογενών", 4378/64 4581/66 και του άρθρ. 2 του Ν.Δ. 4577/66, καθορίζεται δι’ έκαστον μήνα αναγνωριζομένης προϋπηρεσίας ίση προς το σύνολον της εισφοράς ησφαλισμένου και εργοδότου του Κλάδου Συντάξεων (αναπηρίας, γήρατος, θανάτου) της ισχυούσης κατά τον χρόνον υποβολής της αιτήσεως. "2.Οι εισφορές εξαγοράς της ανωτέρω υπηρεσίας υπολογίζονται επί μηνιαίων αποδοχών ίσων με το 25/πλάσιο του ημερομισθίου του ανειδίκευτου εργάτη που ισχύει την ημέρα υποβολής της αίτησης". Η παρ. 2 τροποποιήθηκε ως άνω από την Β2/53/2040/20 Οκτ.-4 Νοεμ. 1983 (ΦΕΚ Β' 638) απόφ. Υπ. Κοιν. Ασφαλίσεων. 3.Επί προϋπηρεσίας εκφραζομένης εις έτη ή μήνας, λογίζονται, δια την εφαρμογήν της παρούσης, ως πραγματοποιηθείσαι, δι’ έκαστον μεν έτος 300 ημέραι εργασίας, δι’ έκαστον δε μήνα 25 ημέραι εργασίας. Επί προϋπηρεσίας εκφραζομένης εις ημέρας εργασίας, λογίζεται δια την εφαρμογήν της παρούσης, ότι 25 ημέραι αποτελούν ένα μήνα εργασίας, 300 δε ημέραι εν έτος εργασίας. 4.Η εξόφλησις της προς το Ταμείον οφειλής, λόγω της κατά τας προηγουμένας παραγράφους εξαγοράς της περί ης η παρούσα προϋπηρεσία, ενεργείται κατ’ επιλογήν του οφειλέτου είτε εφ’ άπαξ, είτε εις ισοπόσους μηνιαίας δόσεις, ο αριθμός των οποίων, οριζόμενος δια της αποφάσεως του Δ.Σ. περί αναγνωρίσεως και εξαγοράς, δεν δύναται να είναι ανώτερος των 72, του ποσού πάντως της μηνιαίας δόσεως μη δυναμένου να είναι μικροτέρου του ποσού των δραχ. 200. 5.Η πρώτη των δόσεων είναι καταβλητέα εντός του μηνός του μεθεπομένου εκείνου, της κοινοποιήσεως εις τον ενδιαφερόμενον της αποφάσεως του Δ.Σ. περί αναγνωρίσεως και εξαγοράς προϋπηρεσίας. 6.Εν περιπτώσει μη εξοφλήσεως δόσεώς τινος εντός του μηνός εις ον ανάγεται αύτη, το ποσόν της μη εμπροθέσμως καταβληθείσης δόσεως επιβαρύνεται δι’ έκαστον μήνα καθυστερήσεως δια προσθέτου τέλους 3% του ποσού της δόσεως. 7.Εν περιπτώσει καθυστερήσεως καταβολής δόσεώς τινος πέραν των έξ μηνών απόλλυται η ευχέρεια αναγνωρίσεως του υπολοίπου χρόνου και δεν αναγνωρίζεται ως συντάξιμος ο χρόνος προϋπηρεσίας εις ον αναλογούσιν αι μη καταβληθείσαι δόσεις. 8.Εις περίπτωσιν απονομής συντάξεως προ της ενάρξεως εξοφλήσεως ή προ της ολοσχερούς εξοφλήσεως του οφειλομένου ποσού εξαγοράς αναγνωρισθείσης προϋπηρεσίας, το ποσόν των συντάξεων ων δικαιούται ο συνταξιούχος αναδρομικώς δια το χρονικόν διάστημα μέχρι τέλους του μηνός εντός του οποίου έλαβε χώραν η κοινοποίησις αυτώ της αποφάσεως περί απονομής της συντάξεως, συμψηφίζεται κατά το ισόποσον προς το ποσόν της οφειλής ή το ανεξόφλητον μέρος ταύτης. Εν υπάρξει υπολοίπου οφειλής, μετά τον κατά τα άνω συμψηφισμόν, το υπόλοιπον τούτο εξοφλείται δι' ίσων μηνιαίων δόσεων, παρακρατουμένων εκ της συντάξεως, ο αριθμός των οποίων, οριζόμενος δι’ αποφάσεως του Δ.Σ. δεν δύναται να είναι ανώτερος των 72 του ποσού πάντως εκάστης δόσεως μη δυναμένου να υπερβή το 1/4 της καταβαλλομένης μηνιαίας συντάξεως. 9.Η κατά τ’ ανωτέρω προϋπηρεσία αναγνωρίζεται υπό του Ταμείου μόνον εφ’ όσον οι ενδιαφερόμενοι απησχολήθησαν εις τας πόλεις Κάϊρον, Αλεξάνδρειαν (Αιγύπτου) Κωνσταντινούπολιν, Άγκυραν (Τουρκίας) Κορυτσάν, Αργυρόκαστρον (Β. Ηπείρου) και Βουκουρέστιον Ρουμανίας. 10.Η ισχύς της παρούσης άρχεται από της 1ης του μηνός του επομένου της δημοσιεύσεώς της εις την Εφημερίδα της Κυβερνήσεως.  (Αντί για τη σελ. 813(δ) Σελ. 813(ε) Τεύχος Ζ23-Σελ. 61 Ταμείο Συντάξεων Προσ/κού Εφημερίδων Αθηνών και Θεσ/κης(ΤΣΠΕΑΘ) 39.Ι.α.18 183 